Publication: Magyar Közlöny
Issue: MK-2000-105 (Year: 2000, Number: 105)
Era: 1990-2004
Section: korlátozhatók. [75/1995. (XII. 21.) AB határozat, ABH
Paragraph Index: 446

1995. 376., 383.] Az Alkotmánybíróság megítélése szerint az egészségügyi ellátás során szükséges beavatkozásokba való beleegyezés, illetve annak visszautasítása a személyiségi jogok gyakorlásától elválaszthatatlan. Alkotmányossági kérdés ezért, hogy az önrendelkezési jog Eütv.-be foglalt korlátozása szükséges-e és a korlátozás arányban áll-e az elérni kívánt céllal. Ez az alkotmányossági probléma különösen annak tükrében kíván alkotmánybírósági értékelést, hogy a törvény az egyéni cselekvési autonómia egyébként különböző „fokozatú” korlátait, azaz a korlátozottan cselekvőképes és a cselekvőképtelen személyeket, a személyiségi jogot érintő lényeges kérdésekben — az Eütv. 16. § (2) bekezdése szerinti beleegyezés és visszautasítás joga tekintetében — azonos módon kezeli. 2.2. Az Eütv. az egészségügyi ellátással kapcsolatos nyilatkozatok megtételéhez szükséges belátási képesség vonatkozásában nem alkot önálló szabályokat, a „korlátozottan cselekvőképes”, vagy a „cselekvőképtelen” fogalmakat sem definiálja a törvény alkalmazását tekintve. Mindezek hiányában, e fogalmak tartalmát illetően — értelemszerűen — a Ptk. rendelkezései irányadóak. A Ptk. a maga rendszerében megkülönbözteti a fenti „állapotok” fennállását annak okai szerint; így a korlátozottan cselekvőképes- 2000/105. szám ség fennállhat életkor (Ptk. 12. §), és a bíróság által — ilyen hatállyal történő — gondokság alá helyezés alapján: elmebeli állapot, szellemi fogyatkozás, vagy valamilyen kóros szenvedély miatt (Ptk. 13. §). Cselekvőképtelenség pedig az életkor (Ptk. 15. §), valamint az elmebeli állapot, szellemi fogyatkozás miatti gondokság alá helyezés esetein túl (Ptk. 16. §) fennállhat akkor is, ha az adott személy olyan állapotban van, hogy az ügyei viteléhez szükséges belátási képessége teljesen hiányzik (Ptk. 17. §). A Ptk. szerint a korlátozott cselekvőképesség és cselekvőképtelenség között fokozatbeli különbség van. Míg az előző esetben a belátási képesség nagymértékben csökkent, addig az utóbbi esetben teljesen hiányzik. A bíróság a cselekvőképességet korlátozó gondnokság alá helyezheti azt is, akinek a belátási képessége nagymértékben, időszakonként visszatérően csökkent. A Ptk. a korlátozottan cselekvőképes személy rendelkezési jogát — egyéni cselekvési autonómiáját — bizonyos körben elismeri: a törvényes képviselő közreműködése nélkül is megtehet egyes jognyilatkozatokat. A Ptk. 85. §

Source: https://magyarkozlony.hu/hivatalos-lapok/f031b02a33cffddfd4484218dba49bafa2581e97/dokumentumok/73d67500888f95e8d7c6253a64610671e7aec56a/letoltes